मतदान के दूसरे और अंतिम चरण के लिए प्रचार के बंद होने के एक दिन पहले राहुल गांधी की तरह मोदी को भी अहमदाबाद में रोड शो करने की अनुमति नहीं दी गई. कांग्रेस को मुश्किल ये सता रही है कि जमाना चौबीसों घंटे जारी रहने वाले लाइव टीवी का है, क्षेत्रीय और राष्ट्रीय, डिजिटल और सोशल मीडिया ने अपनी सारी ऊर्जा गुजरात के चुनावों पर लगा रखी है, सो ऐसे में अहमदाबाद में मोदी को मिलते लोगों के भारी समर्थन की तस्वीरें उन सभी 93 चुनाव-क्षेत्रों में पहुंचीं जहां मतदान होने जा रहा था और इसका मतदाताओं पर असर पड़ सकता था. लेकिन कांग्रेस और चुनाव आयोग इसके खिलाफ कुछ कर भी नहीं सकते थे.